《苦菜二首 其一》
明代·黄正色

但得菜根俱可啖，况于苦荬亦奇逢。初尝不解回甘味，惯醉方知醒酒功。

茹素无缘荤未断，禅宗有约障难空。北窗入夏稀盘饾，莫厌频频饷阿侬。

作者简介：（1501—1576）明常州府无锡人，字士尚，号斗南。嘉靖八年进士。授仁和知县，入为户科给事中。丁忧后，知香山县，改南海，有政绩。召为南京监察御史，劾中官鲍忠等，反为所诬，下狱，遣戍辽东三十年。穆宗初召还，迁南京太仆卿，致仕。有《辽阳稿》。